Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3442

5. Repülési rádióadás szolgálat használata – VOLMET rádióadások MELLÉKLETEK A MELLÉKLET. Mérések vagy megfigyelések üzemelési szempontból kívánatos pontossága B MELLÉKLET. Előrejelzések üzemelési szempontból kívánatos pontossága C MELLÉKLET. Repülőtéri jelentésekhez alkalmazható válogatott kritériumok D MELLÉKLET. A műszer leolvasási értékeinek átalakítása futópálya látástávolság értékekre ELŐSZÓ Történeti háttér A meteorológiára vonatkozó Szabványokat és Ajánlott Eljárásokat a Tanács először 1948. Április 16-án fogadta el a Nemzetközi Polgári Repülési Egyezmény (Chicago, 1944) 37. Cikkelyében foglalt előírásoknak megfelelően, és 3. Annex-ként jelölte ki az Egyezményhez, Szabványok és Ajánlott Eljárások - Meteorológiai Kódok címen. A Szabványok és Ajánlott Eljárások a Meteorológiai Részleg 1947. szeptemberében tartott különleges ülésszakának ajánlásain alapultak. Az A Táblázat mutatja az egymást követő módosítások eredetét, valamint egy jegyzéket az érintett lényegi kérdésekről és azokról a dátumokról, amelyeken az Annexet és a módosításokat a Tanács elfogadta, vagy jóváhagyta, amikor hatályba léptek, és amikor alkalmazhatóvá váltak. A Szerződő Államok tevékenysége Eltérések bejelentése. A Szerződő Államok figyelmét felhívjuk az Egyezmény 38. Cikkelyében szereplő kötelezettségükre, amely szerint a Szerződő Államok kötelesek tájékoztatni a Szervezetet bármely eltérésről, amely nemzeti szabályozásaik és eljárásaik, és a jelen Annexben és annak bármely módosításában tartalmazott Nemzetközi Szabvány között fennáll. Felhívjuk a Szerződő Államokat, hogy ezt a tájékoztatást terjesszék ki a jelen Annex és annak bármely módosítása által tartalmazott Ajánlott Eljárásoktól való eltérésekre, amennyiben ezek az eltérések a légiközlekedés biztonsága szempontjából fontosak. Továbbá felhívjuk a Szerződő Államokat, hogy folyamatosan tájékoztassák a Szervezetet a későbbiekben előforduló eltérésekről, illetve bármely, korábban bejelentett eltérés visszavonásáról. Az eltérések bejelentésére vonatkozó specifikus kérést a Szervezet minden, ezzel az Annexszel kapcsolatos módosítás elfogadása után azonnal elküldi a Szerződő Államoknak. Felhívjuk a szerződő Államok figyelmét a 15. Annex azon előírásaira is, amelyek a nemzeti szabályozások és eljárások és a vonatkozó ICAO Szabványok és Ajánlott Eljárások között fennálló eltéréseknek a Repülési Információs Szolgálaton (AIS) keresztül való közzétételére vonatkoznak, amelyet az Államoknak az Egyezmény 38. Cikkelye szerinti kötelezettségén felül meg kell tenniük. Információ közlés. A jelen Annexben részletezett Szabványoknak és Ajánlott Eljárásoknak megfelelően biztosított, a légijárművek üzemeltetését befolyásoló berendezések, szolgálatok és eljárások létrehozásáról, megszüntetéséről és változásáról tájékoztatást kell adni, és ezeket a 15. Annex rendelkezései szerint kell életbe léptetni. Az Annex szövegének felhasználása a nemzeti szabályozásokban. A Tanács 1948. április 13-án elfogadott egy határozatot, amely felhívja a Szerződő Államok figyelmét arra, hogy kívánatos saját nemzeti szabályozásaikban, amennyiben lehetséges, azoknak az ICAO Szabványoknak pontos nyelvezetét használni, amelyek szabályozó jellegűek; továbbá, hogy kívánatos a Szabványoktól való eltérések közlése, beleértve bármely pótlólagos nemzeti szabályozásról adott tájékoztatást, amely fontos a légiközlekedés biztonsága és rendszeressége szempontjából. Ahol csak lehetséges volt, jelen Annex rendelkezései olyan módon íródtak, hogy megkönnyítsék a nemzeti rendelkezésekbe nagyobb szövegváltoztatás nélküli beillesztését. Az Annex részeinek státusza Egy Annex a következő alkotórészekből épül fel, amelyek közül azonban nem mindegyik található meg szükségszerűen minden egyes Annexben; ezeknek a következőkben meghatározott státuszuk van:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes